《寓官窑候邝雄飞使回不至》
元代·黄哲

湛露晨未晞，秋华被原隰。征途夙已戒，承命履遐邑。

桂水寒夙夙，扬帆望不及。川鳞想同泳，羁羽尚云戢。

维楫乖素期，临流重于邑。眷然沮溺耦，讵洒杨朱泣。

惆怅芳菲情，日暮空伫立。

作者简介：（?—1375）元末明初广东番禺人，字庸之。元末，何真据岭南，开府辟士，哲与孙蕡、王佐、赵介、李德并受礼遇，称五先生。朱元璋建吴国，招徕名儒，拜翰林待制。明洪武初出知东阿县，剖决如流，案牍无滞。后判东平，以诖误得罪，得释归。后仍追治，被杀。尝构轩名听雪蓬，学者称雪蓬先生。工诗，有《雪蓬集》。